钦定古今图书集成/理学汇编/学行典/第199卷 > 陈陞
## 钦定古今图书集成/理学汇编/学行典/第199卷 > 陈陞

按《武进县志》：“陈陞，字省涵，事父望轩以孝称。明隆万
闲，戍者例佥里民防送，会有巨恶，事败，遣戍。黔县
掾某与望轩夙衅，构令系望轩狱。盖其时凡防送者
中途多遇害，故人畏之，计脱必厚赂望轩，窘将自尽，
陞长跪曰：‘父迈年，安能远役？今与辨则无力，规避则
累一家儿，愿代行’。”当事以年少不许，升哀恳得如请。
或有语远行无资，可株连某某资之。升曰：“吾为父死
则死耳，何忍累人？”遂往。后卒归。妻眭氏病已不起，升
感眭事父母贤孝，终身不再娶。